text:
 21.12.2012
 BG
 Официален вестник на Европейския съюз
 L 352/1
 РЕГЛАМЕНТ ЗА ИЗПЪЛНЕНИЕ (ЕС) No 1241/2012 НА СЪВЕТА
 от 11 декември 2012 година
 за изменение на Регламент за изпълнение (ЕС) No 1138/2011 на Съвета за налагане на окончателно антидъмпингово мито и окончателно събиране на временното мито, наложено върху вноса на някои мастни алкохоли и техните смеси с произход от Индия, Индонезия и Малайзия
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕО) No 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основният регламент“), и по-специално член 9, параграф 4 от него,
 като взе предвид предложението на Европейската комисия („Комисията“), представено след консултация с Консултативния комитет,
 като има предвид, че:
 (1)
 През август 2010 г. с известие за откриване на антидъмпингова процедура, публикувано на 13 август 2010 г. (2), Комисията откри процедура във връзка с вноса на някои мастни алхохоли и техните смеси („МАТС“) с произход от Индия, Индонезия и Малайзия („разглежданите държави“).
 (2)
 През май 2011 г. с Регламент (ЕС) No 446/2011 (3) („регламентът за временните мерки“) Комисията наложи временно антидъмпингово мито върху вноса на МАТС с произход от Индия, Индонезия и Малайзия, а през ноември 2011 г. с Регламент за изпълнение (ЕС) No 1138/2011 на Съвета (4) („регламентът за окончателните мерки“) върху същия внос беше наложено окончателно антидъмпингово мито.
 (3)
 На 21 януари 2012 г. PT Ecogreen Oleochemicals – индонезийски производител износител на МАТС, Ecogreen Oleochemicals (Сингапур) Pte. Ltd и Ecogreen Oleochemicals GmbH (наричани по-нататък заедно „Ecogreen“) подадоха жалба пред Общия съд (дело T-28/12) с искане за отмяна на регламента за окончателните мерки, доколкото той засяга антидъмпинговото мито по отношение на Ecogreen. Ecogreen оспорва корекцията на неговата експортна цена, извършена на основание член 2, параграф 10, буква и) от основния регламент с цел тя да бъде сравнена с нормалната стойност, установена за дружеството.
 (4)
 На 16 февруари 2012 г. Съдът на Европейския съюз произнесе своето решение по съединени дела C-191/09 P и C-200/09 P Съвет на Европейския съюз и Европейска комисия срещу Interpipe Nikopolsky Seamless Tubes Plant Niko Tube ZAT (Interpipe Niko Tube ZAT) и Interpipe Nizhnedneprovsky Tube Rolling Plant VAT (Interpipe NTRP VAT). Съдът отхвърли жалбите и насрещните жалби срещу решението на Общия съд по дело T-249/06 Interpipe Nikopolsky Seamless Tubes Plant Niko Tube ZAT (Interpipe Niko Tube ZAT) и Interpipe Nizhnedneprovsky Tube Rolling Plant VAT (Interpipe NTRP VAT) срещу Съвет на Европейския съюз. Общият съд бе отменил член 1 от Регламент (ЕО) No 954/2006 на Съвета (5) по отношение на Interpipe NTRP VAT, inter alia, на основание явна грешка в преценката при извършването на корекцията по член 2, параграф 10, буква и), а по отношение на Interpipe Niko Tube ZAT — на други основания.
 (5)
 Като се има предвид, че фактическите обстоятелства на Ecogreen са сходни с тези на Interpipe NTRP VAT по отношение на корекцията, извършена съгласно член 2, параграф 10, буква и) от основния регламент, и по-специално комбинацията от следните фактори:


text:
обемът на преките продажби за трети държави представлява по-малко от 8 % (1-5 %) от всички експортни продажби; съществува обща собственост/контрол върху търговеца и производителя износител; естеството на функциите на търговеца и на производителя износител, се смята, че е целесъобразно дъмпинговият марж за Ecogreen да бъде преизчислен, без да се извършва корекция съгласно член 2, параграф 10, буква и), а регламентът за окончателните мерки да бъде съответно изменен.
 А. НОВА ОЦЕНКА НА КОНСТАТАЦИИТЕ НА БАЗАТА НА РЕШЕНИЕТО НА ОБЩИЯ СЪД
 (6)
 След премахването на корекцията, извършена съгласно член 2, параграф 10, буква и), установеният за Ecogreen дъмпингов марж, изразен като процент от вносната цена CIF на границата на Съюза, без платено мито, е под 2 % и следователно се смята за de mimimis в съответствие с член 9, параграф 3 от основния регламент. Предвид този факт разследването по отношение на Ecogreen следва да бъде прекратено, без да бъдат наложени мерки.
 (7)
 Дъмпинговият марж за всички останали дружества в Индонезия (с изключение на другия производител износител с индивидуален марж на митото), който беше изчислен на базата на дъмпинговия марж на оказалия съдействие индонезийски производител износител с най-висок дъмпингов марж, следва да бъде преразгледан, за да се вземе предвид преизчисленият дъмпингов марж за Ecogreen.
 Б. РАЗГЛАСЯВАНЕ
 (8)
 Засегнатите заинтересовани страни бяха уведомени за предложението за преразглеждане на ставките на антидъмпинговото мито с две известия за разгласяване на информация. Първото бе изпратено на 13 юни 2012 г., а второто — на 25 септември 2012 г. След всяко разгласяване на всички страни бе предоставен срок, в който те да изложат забележките си в съответствие с разпоредбите на основния регламент.
 (9)
 Във връзка с изпратеното на 13 юни 2012 г. известие бяха получени коментари от P.T. Musim Mas (PTMM) — вторият производител износител от Индонезия, от един производител от Съюза и от един производител износител от Малайзия. PTMM поиска също така възможност за изслушване от службите на Комисията и тя му бе предоставена.
 (10)
 Дружеството PTMM, за което също бе извършена корекция по член 2, параграф 10, буква и), заяви, че в резултат на решението на Съда по съединени дела C-191/09 P и C-200/09 P би следвало неговият дъмпингов марж също да бъде преизчислен подобно на този на Ecogreen, без да се извършва корекция по член 2, параграф 10, буква и), тъй като след като е установено наличието на единен стопански субект, включващ производителя износител и търговеца, не може да се извършват корекции по член 2, параграф 10, буква и). Дружеството също така заяви, че тежестта за доказване на необходимостта от корекция се носи от институциите, а в случая на PTMM те не са доказали това. То допълни, че неговите обстоятелства са идентични с тези на Ecogreen и следователно всяка разлика в третирането ще представлява дискриминация.
 (11)
 По отношение на коментарите, направени от PTMM, следва да се отбележи, че от решението на Съда по съединени дела C-191/09 P и C-200/09 P не следва, че след като бъде установено наличието на единен стопански субект не може да се извършват корекции по член 2, параграф 10, буква

type: legislation

jurisdiction: EU


text:
и) от основния регламент. Както бе обяснено в регламента за окончателните мерки, в хода на комуникацията с дружеството и по-долу, в случая на PTMM корекцията по член 2, параграф 10, буква и) се смята за основателна.
 (12)
 Съществуват редица различия между обстоятелствата на двамата индонезийски производители износители, и по-специално комбинацията от следните: равнището на преките експортни продажби, извършени от производителя; значението на дейностите и функциите на търговеца във връзка с продуктите, набавени от несвързани дружества; съществуването на договор между търговеца и производителя, в който се предвижда, че търговецът ще получава комисиона за експортните продажби. Предвид различията в обстоятелствата на двете дружества твърдението за дискриминация трябва да бъде отхвърлено.
 (13)
 Отбелязва се, че PTMM също внесе жалба пред Общия съд (дело T-26/12) за отмяна на регламента за окончателните мерки, доколкото той засяга антидъмпинговото мито по отношение на PTMM.
 (14)
 Един производител износител от Малайзия заяви, че преизчисляването на маржа за Ecogreen, без да се извършва корекция по член 2, параграф 10, буква и), не се основава нито на решението по съединени дела C-191/09 P и C-200/09 P, нито на изложените в него факти. Той изтъква, че по дело T-249/06 Общият съд е открил явна грешка в преценката при прилагането на член 2, параграф 10, буква и) от основния регламент, дотолкова, доколкото Съветът е извършил корекция на експортната цена, прилагана от Sepco при операции във връзка с тръбите, произвеждани от Interpipe NTRP VAT, но не и с тръбите, произвеждани от Interpipe Niko Tube ZAT. Следователно фактическите обстоятелства на Ecogreen не могат да бъдат сходни едновременно с тези на Interpipe NTRP VAT и на Interpipe Niko Tube ZAT поради различните ситуации на посочените дружества.
 (15)
 Този довод се приема. Ситуацията на Ecogreen действително е сходна с тази на Interpipe NTRP VAT. Тази констатация обуславя необходимостта от предприемане на необходимите стъпки за преизчисляване на дъмпинговия марж за Ecogreen, без да се извършва корекция по член 2, параграф 10, буква и).
 (16)
 Производителят износител от Малайзия добави също така, че ситуацията на Ecogreen, така както е описана в регламента за окончателните мерки, дори не е сходна с тази на Interpipe NTRP VAT. След повторна преценка на точните фактически обстоятелства на Ecogreen все пак се смята, че те са сходни в достатъчна степен с тези на Interpipe NTRP VAT, тъй като установената форма на контрол за Ecogreen е същата като формата на контрол, установена от Общия съд за Interpipe NTRP VAT при извършването на преценката на това дали дружеството, което извършва дейностите по продажбата, се намира под контрола на производителя износител, или съществува общ контрол. Това обстоятелство, заедно с редица други фактори, посочени в съображение 4, води до заключението, че корекцията по член 2, параграф 10, буква и) от основния регламент не е трябвало да бъде извършвана.
 (17)
 Същият производител износител от Малайзия заяви — като алтернатива на своя довод относно приликите между ситуацията на Ecogreen и обстоятелствата по дело T-249/06 — че изпратеното на 13 юни 2012 г. известие е било недостатъчно и че следва да бъде направено допълнително разгласяване на основните факти и съображения,


text:
които обосновават преизчисляването за Ecogreen. Един производител от Съюза също така отбеляза, че и двете разгласявания, посочени в съображение 8, са били недостатъчни и заяви, че е бил лишен от правото си на защита.
 (18)
 В тази връзка се припомня, че някои сведения от поверително естество, свързани с конкретни дружества, не може да бъдат разгласявани на трети страни. Въпреки това естеството на фактическите обстоятелства на Ecogreen, които са сходни с тези на Interpipe NTRP VAT, както бе отбелязано в съображение 5, бе разгласено на заинтересованите страни на 13 юни2012 г. и на 25 септември 2012 г., като бе предоставен срок, в който заинтересованите страни да изложат забележките си след всяко разгласяване в съответствие с разпоредбите на основния регламент.
 (19)
 В отговор на второто известие, изпратено на 25 септември 2012 г., страните като цяло повториха твърденията от отговорите си на първото известие от 13 юни 2012 г.
 (20)
 Дружеството PTMM обосновава коментарите си със своето основно твърдение, а именно – че съществуването на единен стопански субект („ЕСС“), съставен от PTMM и неговия търговец, изключва извършването на корекция по член 2, параграф 10, буква и) от основния регламент, твърдейки че институциите преминават от установената от Съда и Общия съд доктрина за ЕСС към функционален подход, изискващ анализ на функциите на свързания търговец.
 (21)
 Отбелязва се, че този въпрос е свързан с правен въпрос, който е предмет на висящо дело.
 (22)
 Освен това PTMM заяви, че твърденията, изложени в съображение 12 по-горе, не са убедителни и не са достатъчни, за да бъде направено разграничение между обстоятелствата съответно на Ecogreen и на PTMM.
 (23)
 По този въпрос е достатъчно да се отбележи, че съгласно установената съдебна практика различното третиране на дружества, които не се намират в идентична ситуация, не представлява дискриминация (6). В този контекст всеки отделен случай бе оценен според конкретните му особености, като бяха отчетени констатациите от решенията по дело T-249/09 и по съединени дела C-191/09 P и C-200/09 P.
 (24)
 Първи довод: равнище на преките експортни продажби, извършени от производителя. Дружеството PTMM отбеляза, че не разполага с подразделение за маркетинг и продажби, и заяви, че всички продажби, извършени директно от производителя в Индонезия (а не от свързания търговец), са осъществени единствено с цел да бъдат спазени законовите изисквания. Функциите по маркетинг и продажба са се извършвали от неговия търговец в Сингапур. Поради тази причина PTMM заяви, че този довод не оправдава извършването на корекцията по член 2, параграф 10, буква и) от основния регламент, нито разграничението, което се прави между PTMM и Interpipe NTRP VAT.
 (25)
 В член 2, параграф 10 от основния регламент се посочва, че се извършва обективно сравнение между експортната цена и нормалната стойност на едно и също ниво на търговията, като се вземат под внимание разликите, които засягат сравнимостта на цените. Когато нормалната стойност и експортната цена не са определени на сравнима основа, се държи сметка — за всеки конкретен случай съобразно особеностите му — под формата на корекции за разлики в онези фактори, за които се твърди и е установено, че засягат цените и тяхната сравнимост.


text:
(26)
 На тази основа и както бе обяснено в съображение 38 от регламента за временните мерки, извършените при първоначалните разследвания корекции за, inter alia, разлики в комисионите между експортните цени и продажните цени на вътрешния пазар бяха приети за основателни поради разликите в каналите на продажба между експортните продажби за Европейския съюз и продажбите на вътрешния пазар.
 (27)
 Представените от PTMM аргументи не са в противоречие с първия довод, а именно – че равнището на преките експортни продажби, извършени от PTMM, е по-високо от това на Interpipe NTRP VAT и че този факт отличава PTMM от Ecogreen. Предвид равнището на преките експортни продажби действително може да се заключи, че експортните продажби на PTMM се извършват не само от свързания с него търговец в Сингапур, но и от Индонезия.
 (28)
 Втори довод: значение на дейностите и функциите на търговеца във връзка с продуктите, набавени от несвързани дружества. Макар и да не отрича, че свързаният с него търговец е участвал в дейности, свързани с широка гама различни продукти на основата на палмовото масло, PTMM заяви, че този аргумент е невалиден, тъй като се основава на дейности извън обхвата на първоначалното разследване.
 (29)
 За да може да се прецени дали даден търговец не изпълнява функциите на вътрешен отдел по продажбите, а дейността му е сравними с тази на агент, работещ на базата на комисиона по смисъла на решението на Общия съд по дело T-249/06, следва да се извърши преценка на дейностите на търговеца в светлината на икономическата действителност. Съществуват сходства във функциите на търговеца по отношение на разглеждания продукт и останалите продукти, с които търгува. Както е разяснено в съображения 30 и 31 по-долу, това се потвърждава от факта, че за повечето продукти, ако не и за всички, в т.ч. за разглеждания продукт, отношенията между PTMM и свързания с него търговец, в т.ч. функциите на последния, се управляват от един-единствен договор, в който не се прави разграничение между продуктите. Следва да се отбележи, че общите дейности на търговеца са се основавали в значителна степен на доставки с произход от несвързани дружества. Следователно функциите на търговеца са сходни с тези на агент, работещ на базата на комисиона.
 (30)
 Трети довод: съществуването на договор между търговеца и производителя, в който се предвижда, че търговецът ще получава комисиона за експортните продажби. PTMM заяви, че този договор е рамково споразумение за уреждане на трансферните цени между свързаните страни с цел спазване на приложимите насоки в областта на данъчното облагане в Индонезия/Сингапур, както и на международно приетите насоки за трансферните цени.
 (31)
 Фактът, че това споразумение може да се използва и за изчисляване на цената, която би била постигната при сделка между несвързани лица в условията на конкуренция в съответствие с приложимите насоки в областта на данъчното облагане, не е в противоречие с констатацията, че съгласно споразумението търговецът е получавал комисиона под формата на фиксиран марж само за своите международни дейности по продажба и маркетинг. Самото наименование и условията на споразумението водят до констатацията, че договорът е бил предназначен да урежда отношенията между PTMM и търговеца, а не


text:
е бил ограничен до трансферните цени или до данъчните въпроси. Следователно договорът представлява индиция за факта, че функциите на търговеца са сходни с тези на агент, работещ на базата на комисиона.
 (32)
 Предвид изложените по-горе доводи институциите са спазили степента на доказване, изисквана съгласно установената съдебна практика (7): констатациите им се основават на доказателства или поне на индиции. Поради гореизложените причини в случая на PTMM корекцията на експортните цени, извършена съгласно член 2, параграф 10, буква и) от основния регламент, е основателна и поради това настоящото равнище на антидъмпингово мито следва да бъде запазено.
 В. ЗАКЛЮЧЕНИЕ
 (33)
 Предвид изложеното по-горе ставките на митото, приложими за Ecogreen и за всички останали дружества в Индонезия (с изключение на P.T. Musim Mas), следва да бъдат изменени. Изменените ставки следва да се прилагат с обратна сила от датата на влизане в сила на Регламент за изпълнение (ЕС) No 1138/2011, в т.ч. за вноса, за който са се прилагали временните мита през периода от 12 май 2011 г. до 11 ноември 2011 г. Поради това окончателното антидъмпингово мито, платено или осчетоводено съгласно член 1 от Регламент за изпълнение (ЕС) No 1138/2011 в неговата първоначална редакция, и временните антидъмпингови мита, събрани окончателно съгласно член 2 от същия регламент в неговата първоначална редакция, които превишават ставката на митото, посочена в член 1, параграф 2 от Регламент за изпълнение (ЕС) No 1138/2011 в редакцията му след изменението с настоящия регламент, следва да бъдат възстановени или опростени. Исканията за възстановяване или опрощаване следва да бъдат отправяни към националните митнически органи в съответствие с приложимото митническо законодателство,
 ПРИЕ НАСТОЯЩИЯ РЕГЛАМЕНТ:
 Член 1
 Вписването за Индонезия в таблицата в член 1, параграф 2 от Регламент за изпълнение (ЕС) No 1138/2011 се заменя със следното:
 Държава
 Дружество
 Окончателно антидъмпингово мито (EUR на тон нето)
 Допълнителен код по ТАРИК
 „Индонезия
 P.T. Ecogreen Oleochemicals Batam, Kabil, Batam
 P.T. Musim Mas, Tanjung Mulia, Medan, Sumatera Utara
 0,00
 45,63
 B111
 B112
 Всички други дружества
 45,63
 B999“
 Член 2
 Сумата на митата, платени или осчетоводени съгласно член 1 от Регламент за изпълнение (ЕС) No 1138/2011 в неговата първоначална редакция, и сумата на временните мита, събрани окончателно съгласно член 2 от същия регламент в неговата първоначална редакция, които превишават установените в член 1 от настоящия регламент, се възстановяват или опрощават. Исканията за възстановяване или опрощаване трябва да бъдат отправяни към националните митнически органи в съответствие с приложимото митническо законодателство.
 Член 3
 Настоящият регламент влиза в сила в деня след публикуването му в Официален вестник на Европейския съюз.
 Прилага се от 12 ноември 2011 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 11 декември 2012 година.
 За Съвета
 Председател
 A. D. MAVROYIANNIS
 (1) ОВ L 343, 22.12.2009 г., стр. 51.
 (2) ОВ C 219, 13.8.2010 г., стр. 12.
 (3) ОВ L 122, 11.5.2011 г., стр. 47.
 (4) ОВ L 293, 11.11.2011 г., стр. 1.
 (5) Регламент (ЕО) No 954/2006 на Съвета от 27 юни 2006 година относно налагане на окончателно антидъмпингово мито върху вноса на някои видове


text:
безшевни тръби от желязо или стомана, с произход от Хърватска, Румъния, Русия и Украйна, за отмяна на Регламент (ЕО) No 2320/97 и Регламент (ЕО) No 348/2000 относно приключване на междинното преразглеждане и преразглеждането във връзка с изтичане на срока на прилаганите антидъмпингови мита спрямо вноса на някои видове безшевни тръби от желязо или нелегирана стомана, с произход, inter alia, от Русия и Румъния и от Хърватска и Украйна (ОВ L 175, 29.6.2006 г., стр. 4).
 (6) Дело Koninklijke Cooperatie Cosun, C-248/04, Recueil, стр. I-10211, точка 72 и Дело Advocaten voor de Wereld, C-303/05, Сборник, стр. I-3633, точка 56. Дело Asda Stores Ltd/Commissioners of Her Majesty’s Revenue and Customs, C-372/06, Сборник, стр. I-11223, точка 62.
 (7) T 249/06, точки 180 и 181.


text:
 14.2.2015
 BG
 Официален вестник на Европейския съюз
 L 39/15
 РЕГЛАМЕНТ ЗА ИЗПЪЛНЕНИЕ (ЕС) 2015/235 НА КОМИСИЯТА
 от 13 февруари 2015 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 13 февруари 2015 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 EG
 140,4
 IL
 91,3
 MA
 85,1
 TR
 103,8
 ZZ
 105,2
 0707 00 05
 EG
 191,6
 JO
 217,9
 TR
 194,6
 ZZ
 201,4
 0709 91 00
 EG
 57,5
 ZZ
 57,5
 0709 93 10
 MA
 209,9
 TR
 235,6
 ZZ
 222,8
 0805 10 20
 EG
 46,2
 IL
 68,1
 MA
 54,3
 TN
 53,2
 TR
 67,6
 ZZ
 57,9
 0805 20 10
 IL
 132,5
 MA
 108,2
 ZZ
 120,4
 0805 20 30, 0805 20 50, 0805 20 70, 0805 20 90
 EG
 97,1
 IL
 150,1
 JM
 116,6
 MA
 128,7
 TR
 80,0
 ZZ
 114,5
 0805 50 10
 TR
 55,3
 ZZ
 55,3
 0808 10 80
 BR
 68,3
 CL
 94,3
 CN
 119,5
 MK
 22,6
 US
 191,3
 ZZ
 99,2
 0808 30 90
 CL


text:
163,8
 ZA
 100,6
 ZZ
 132,2
 (1) Номенклатура на държавите, определена с Регламент (ЕО) No 1106/2012 на Комисията от 27 ноември 2012 година за прилагане на Регламент (ЕО) No 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите текст от значение за ЕИП (ОВ L 328, 28.11.2012 г., стр. 7). Код „ZZ“ означава „с друг произход“.


text:
 20.4.2017
 BG
 Официален вестник на Европейския съюз
 L 104/1
 РЕГЛАМЕНТ ЗА ИЗПЪЛНЕНИЕ (ЕС) 2017/702 НА КОМИСИЯТА
 от 4 април 2017 година
 за вписване на наименование в регистъра на защитените наименования за произход и защитените географски указания [Marche (ЗГУ)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 50, параграф 2, буква а) от Регламент (ЕС) No 1151/2012 заявлението за регистрация на наименованието „Marche“, подадено от Италия, бе публикувано в Официален вестник на Европейския съюз
 (2).
 (2)
 Тъй като Комисията не получи никакви възражения съгласно член 51 от Регламент (ЕС) No 1151/2012, наименованието „Marche“ следва да бъде регистрирано,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се наименованието „Marche“ (ЗГУ).
 Наименованието по първа алинея се използва за идентифициране на продукт от клас 1.5. Масла и мазнини (масло, маргарин, растителни масла и др.) от приложение XI към Регламент за изпълнение (ЕС) No 668/2014 на Комисията (3).
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 4 април 2017 година.
 За Комисията,
 от името на председателя,
 Phil HOGAN
 Член на Комисията
 (1) ОВ L 343, 14.12.2012 г., стр. 1.
 (2) ОВ C 474, 17.12.2016 г., стр. 6.
 (3) Регламент за изпълнение (ЕС) No 668/2014 на Комисията от 13 юни 2014 г. за определяне на правила за прилагането на Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


text:
 22.8.2014
 BG
 Официален вестник на Европейския съюз
 L 248/7
 РЕГЛАМЕНТ ЗА ИЗПЪЛНЕНИЕ (ЕС) No 914/2014 НА КОМИСИЯТА
 от 21 август 2014 година
 за изменение за 217-и път на Регламент (ЕО) No 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а), член 7а, параграф 1 и член 7а, параграф 5 от него,
 като има предвид, че:
 (1)
 В приложение I към Регламент (ЕО) No 881/2002 се посочват физическите лица, групите и образуванията, спрямо които се прилага замразяването на средства и икономически ресурси по смисъла на този регламент.
 (2)
 На 15 август 2014 г. Комитетът по санкциите към Съвета за сигурност на Организацията на обединените нации (ООН) реши да добави шест физически лице към списъка на лицата, групите и образуванията, спрямо които следва да се прилага замразяването на средства и икономически ресурси. Освен това на 4 август 2013 г. Комитетът по санкциите към Съвета за сигурност на ООН реши да измени две вписвания в списъка.
 (3)
 Приложение I към Регламент (ЕО) No 881/2002 следва да бъде съответно актуализирано.
 (4)
 За да се гарантира ефективността на мерките, предвидени в настоящия регламент, той следва да влезе в сила незабавно,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 881/2002 се изменя в съответствие с приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 21 август 2014 година.
 За Комисията,
 от името на председателя,
 Началник на Службата за инструментите в областта на външната политика
 (1) ОВ L 139, 29.5.2002 г., стр. 9.
 ПРИЛОЖЕНИЕ
 Приложение I към Регламент (ЕО) No 881/2002 се изменя, както следва:
 1)
 В категорията „Физически лица“ се добавят следните вписвания:
 а)
 „Abdelrahman Mouhamad Zafir al Dabidi al Jahani (известен още катоa) Abd Al-Rahman Muhammad Zafir Al-Dubaysi Al-Juhni, б) Abd Al-Rahman Muhammad Zafir al-Dubaysi al-Jahni, в) Abd Al-Rahman Muhammad Zafir al-Dubaysi al-Jahani, г) Abd Al-Rahman Muhammad Zafir al-Dubaysi al-Juhani, д) Abdulrhman Mohammed D. Aljahani, е) Abu al-Wafa', ж) Abu Anas, з) Abd al-Rahman Muhammad Zafir al-Dabisi al-Jahani, и) Abu Wafa al-Saudi, й) Abu al-Wafa, к) Abd al-Rahman Muhammad Thafir al-Jahni, л) Abd al-Rahman Muhammad al-Juhani, м) Abdelrahman Mouhamad Zafir al Dabissi Juhan, н) Abdelrahman Mouhamad Zafir al Dabissi Juhani, o) Abou Wafa al Saoudi). Дата на раждане: a) 4 декември 1971 г. б) 1977 г. Място на раждане: Kharj, Саудитска Арабия. Гражданство: саудитско. Паспорт No: F50859. Национален идентификационен номер: саудитски национален идентификационен номер 1027508157. Дата на определянето, посочена в член 2а, параграф 4, буква б): 15.8.2014 г.“
 б)
 „Hajjaj Bin


text:
Fahd al Ajmi (известен още като a) Hijaj Fahid Hijaj Muhammad Sahib al-Ajmi, б) Hicac Fehid Hicac Muhammed Sebib al-Acmi, в) Hajjaj bin-Fahad al-Ajmi, г) Sheikh Hajaj al-Ajami, д) Hajaj al-Ajami, е) Ajaj Ajami). Дата на раждане: 10 август 1987 г. Място на раждане: Кувейт. Гражданство: кувейтско. Дата на определянето, посочена в член 2а, параграф 4, буква б): 15.8.2014 г.“
 в)
 „Abou Mohamed al Adnani (известен още като a) Yaser Khalaf Nazzal Alrawi, б) Jaber Taha Falah, в) Abou Khattab, г) Abou Sadeq Alrawi, д) Tah al Binchi, е) Abu Mohammed al-Adnani, ж) Taha Sobhi Falaha, з) Yasser Khalaf Hussein Nazal al-Rawi, и) Abu Baker al-Khatab, й) Abu Sadek al-Rawi, к) Taha al-Banshi, л) Abu Mohamed al-Adnani, м) Abu-Mohammad al-Adnani al-Shami, н) Hajj Ibrahim). Дата на раждане: приблизително 1977 г. Място на раждане: Binnish, Сирийска арабска република. Гражданство: иракско. Други сведения: официален говорител на ISIL (Islamic State of Iraq and Levante — Ислямска държава в Ирак и Леванта), посочена като Ал Кайда в Ирак. Дата на определянето, посочена в член 2а, параграф 4, буква б): 15.8.2014 г.“
 г)
 „Said Arif (известен още като a) Said Mohamed Arif, б) Omar Gharib, в) Abderahmane, г) Abdallah al-Jazairi, д) Slimane Chabani, е) Souleiman). Дата на раждане: a) 25 юни 1964 г. б) 5 декември 1965 г. Място на раждане: Oran, Алжир. Гражданство: алжирско. Дата на определянето, посочена в член 2а, параграф 4, буква б): 15.8.2014 г.“
 д)
 „Abdul Mohsen Abdallah Ibrahim al Charekh (известен още като: a) Abdul Mohsen Abdullah Ibrahim Al-Sharikh, б) Sanafi al Nasr). Дата на раждане: 13 юли 1985 г. Място на раждане: Saqra, Саудитска Арабия. Гражданство: саудитско. Дата на определянето, посочена в член 2а, параграф 4, буква б): 15.8.2014 г.“
 е)
 „Hamid Hamad Hamid al-'Ali. Дата на раждане: 17 ноември 1960 г. Място на раждане: a) Кувейт, б) Катар. Дата на определянето, посочена в член 2а, параграф 4, буква б): 15.8.2014 г.“
 2)
 Вписването „Khalid Abd Al-Rahman Hamd Al-Fawaz (известен още катоa) Al-Fauwaz, Khaled, б) Al-Fauwaz, Khaled A., в) Al-Fawwaz, Khalid, г) Al Fawwaz, Khalik; д) Al-Fawwaz, Khaled, е) Al Fawwaz, Khaled, ж) Khalid Abdulrahman H. Al Fawaz). Адрес: Лондон, Обединеното кралство. Дата на раждане: 24.8.1962 г. Място на раждане: Кувейт. Гражданство: саудитско. Паспорт No: 456682 (издаден на 6.11.1990 г., изтекъл на 13.9.1995 г.). Дата на определянето, посочено в член 2а, параграф 4, буква б): 24.4.2002 г.“ в категорията „Физически лица“ се заменя със следното:
 „Khalid Abd Al-Rahman Hamd Al-Fawaz (известен още катоa) Khaled Al-Fauwaz, б) Khaled A. Al-Fauwaz, в) Khalid Al-Fawwaz, г) Khalik Al Fawwaz, д) Khaled Al-Fawwaz, е) Khaled Al Fawwaz, ж) Khalid Abdulrahman H. Al Fawaz). Адрес: Съединени американски щати. Дата на раждане: 24.8.1962 г. Място на раждане: Кувейт. Гражданство: саудитско. Паспорт No: 456682 (издаден на 6.11.1990 г., изтекъл на 13.9.1995 г.). Дата на определянето, посочено в член 2а, параграф 4, буква б): 24.4.2002 г.“
 3)
 Вписването „Mostafa Kamel Mostafa Ibrahim (известен още катоa) Mustafa Kamel Mustafa, б) Adam Ramsey Eaman, в) Kamel Mustapha Mustapha, г) Mustapha Kamel Mustapha, д) Abu Hamza, е) Mostafa Kamel Mostafa,


text:
ж) Abu Hamza Al-Masri, з) Al-Masri, Abu Hamza, и) Al-Misri, Abu Hamza). Адрес: a) 9 Aldbourne Road, Shepherds Bush, Лондон W12 OLW, Обединеното кралство; б) 8 Adie Road, Hammersmith, Лондон W6 OPW, Обединеното кралство. Дата на раждане: 15.4.1958 г. Място на раждане: Александрия, Египет. Гражданство: британско. Дата на определянето, посочено в член 2а, параграф 4, буква б): 24.4.2002 г.“ в категорията „Физически лица“ се заменя със следното:
 „Mostafa Kamel Mostafa Ibrahim (известен още като a) Mustafa Kamel Mustafa, б) Adam Ramsey Eaman, в) Kamel Mustapha Mustapha, г) Mustapha Kamel Mustapha, д) Mostafa Kamel Mostafa, е) Abu Hamza Al-Masri, ж) Abu Hamza, з) Abu Hamza Al-Misri). Адрес: Съединени американски щати. Дата на раждане: 15.4.1958 г. Място на раждане: Александрия, Египет. Гражданство: британско. Дата на определянето, посочено в член 2а, параграф 4, буква б): 24.4.2002 г.“


text:
 14.12.2012
 BG
 Официален вестник на Европейския съюз
 L 342/27
 РЕГЛАМЕНТ ЗА ИЗПЪЛНЕНИЕ (ЕС) No 1197/2012 НА КОМИСИЯТА
 от 13 декември 2012 година
 за изменение на Регламент за изпълнение (ЕС) No 540/2011 по отношение на удължаването на срока на одобренията на активните вещества ацетамиприд, алфа-циперметрин, Ampelomyces quisqualis, щам: АQ 10, беналаксил, бифеназат, бромоксинил, хлорпрофам, десмедифам, етоксазол, Gliocladium catenulatum, щам: J1446, имазосулфурон, ламинарин, мепанипирим, метоксифенозид, милбемектин, фенмедифам, Pseudomonas chlororaphis, щам: MA 342, квиноксифен, S-метолахлор, тепралоксидим, тиаклоприд, тирам и цирам
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 17, първа алинея от него,
 като има предвид, че:
 (1)
 Активните вещества, считани за одобрени съгласно Регламент (ЕО) No 1107/2009, са посочени в част А от приложението към Регламент за изпълнение (ЕС) No 540/2011 на Комисията от 25 май 2011 г. за прилагане на Регламент (ЕО) No 1107/2009 на Европейския парламент и на Съвета по отношение на списъка на одобрените активни вещества (2).
 (2)
 Между 31 юли 2014 г. и 30 ноември 2015 г. изтича срокът на одобренията на активните вещества ацетамиприд, алфа-циперметрин, Ampelomyces quisqualis, щам: АQ 10, беналаксил, бифеназат, бромоксинил, хлорпрофам, десмедифам, етоксазол, Gliocladium catenulatum, щам: J1446, имазосулфурон, ламинарин, мепанипирим, метоксифенозид, милбемектин, фенмедифам, Pseudomonas chlororaphis, щам: MA 342, квиноксифен, S-метолахлор, тепралоксидим, тиаклоприд, тирам и цирам. Подадени са заявления за подновяване на одобренията на тези активни вещества. Тъй като по отношение на посочените активни вещества ще се прилагат изискванията на Регламент за изпълнение (ЕС) No 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита (3), е необходимо да се предвиди достатъчно време, за да бъде извършена процедурата по подновяване в съответствие с посочения регламент. Поради това е възможно срокът на одобренията на посочените активни вещества да изтече, преди да е взето решение за тяхното подновяване. Затова е необходимо да се отложи изтичането на срока на одобренията.
 (3)
 Поради тази причина Регламент за изпълнение (ЕС) No 540/2011 следва да бъде съответно изменен.
 (4)
 За целите на член 17, първа алинея от Регламент (ЕО) No 1107/2009 в случаите, в които в срок от 30 месеца преди датата на изтичане на срока, определен в приложението към настоящия регламент, не е подадена допълнителна документация в съответствие с Регламент за изпълнение (ЕС) No 844/2012, Комисията ще посочи като дата на изтичане на срока датата, определена преди настоящият регламент, или най-ранната възможна дата след това.
 (5)
 За целите на член 17, първа алинея от Регламент (ЕО) No 1107/2009 в случаите, в които Комисията приема регламент, с който не се подновява одобрението за дадено активно вещество, посочено в приложението към настоящия регламент, тъй като не


text:
са изпълнени критериите за одобрение, Комисията посочва като дата на изтичане на срока по-късната от двете дати — датата, определена преди да влезе в сила настоящият регламент, или датата на влизане в сила на регламента, с който не се подновява одобрението на активното вещество.
 (6)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Част А от приложението към Регламент за изпълнение (ЕС) No 540/2011 се изменя в съответствие с приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 13 декември 2012 година.
 За Комисията
 Председател
 José Manuel BARROSO
 (1) ОВ L 309, 24.11.2009 г., стр. 1.
 (2) ОВ L 153, 11.6.2011 г., стр. 1.
 (3) ОВ L 252, 19.9.2012 г., стр. 26.
 ПРИЛОЖЕНИЕ
 Част А от приложението към Регламент за изпълнение (ЕС) No 540/2011 се изменя, както следва:
 1)
 В шестата колона — „Изтичане срока на одобрението“, за вписване No 73, тирам, датата 31 юли 2014 г. се заменя с датата 30 април 2017 г.
 2)
 В шестата колона — „Изтичане срока на одобрението“, за вписване No 74, цирам, датата 31 юли 2014 г. се заменя с датата 30 април 2017 г.
 3)
 В шестата колона — „Изтичане срока на одобрението“, за вписване No 82, квиноксифен, датата 31 август 2014 г. се заменя с датата 30 април 2017 г.
 4)
 В шестата колона — „Изтичане срока на одобрението“, за вписване No 89, Pseudomonas chlororaphis, щам: MA 342, датата 30 септември 2014 г. се заменя с датата 30 април 2017 г.
 5)
 В шестата колона — „Изтичане срока на одобрението“, за вписване No 90, мепанипирим, датата 30 септември 2014 г. се заменя с датата 30 април 2017 г.
 6)
 В шестата колона — „Изтичане срока на одобрението“, за вписване No 91, ацетамиприд, датата 31 декември 2014 г. се заменя с датата 30 април 2017 г.
 7)
 В шестата колона — „Изтичане срока на одобрението“, за вписване No 92, тиаклоприд, датата 31 декември 2014 г. се заменя с датата 30 април 2017 г.
 8)
 В шестата колона — „Изтичане срока на одобрението“, за вписване No 78, хлорпрофам, датата 31 януари 2015 г. се заменя с датата 31 юли 2017 г.
 9)
 В шестата колона — „Изтичане срока на одобрението“, за вписване No 83, алфа-циперметрин, датата 28 февруари 2015 г. се заменя с датата 31 юли 2017 г.
 10)
 В шестата колона — „Изтичане срока на одобрението“, за вписване No 84, беналаксил, датата 28 февруари 2015 г. се заменя с датата 31 юли 2017 г.
 11)
 В шестата колона — „Изтичане срока на одобрението“, за вписване No 85, бромоксинил, датата 28 февруари 2015 г. се заменя с датата 31 юли 2017 г.
 12)
 В шестата колона — „Изтичане срока на одобрението“, за вписване No 86, десмедифам, датата 28 февруари 2015 г. се заменя с


text:
датата 31 юли 2017 г.
 13)
 В шестата колона — „Изтичане срока на одобрението“, за вписване No 88, фенмедифам, датата 28 февруари 2015 г. се заменя с датата 31 юли 2017 г.
 14)
 В шестата колона — „Изтичане срока на одобрението“, за вписване No 93, Ampelomyces quisqualis, щам: AQ 10, датата 31 март 2015 г. се заменя с датата 31 юли 2017 г.
 15)
 В шестата колона — „Изтичане срока на одобрението“, за вписване No 94, имазосулфурон, датата 31 март 2015 г. се заменя с датата 31 юли 2017 г.
 16)
 В шестата колона — „Изтичане срока на одобрението“, за вписване No 95, ламинарин, датата 31 март 2015 г. се заменя с датата 31 юли 2017 г.
 17)
 В шестата колона — „Изтичане срока на одобрението“, за вписване No 96, метоксифенозид, датата 31 март 2015 г. се заменя с датата 31 юли 2017 г.
 18)
 В шестата колона — „Изтичане срока на одобрението“, за вписване No 97, S-метолахлор, датата 31 март 2015 г. се заменя с датата 31 юли 2017 г.
 19)
 В шестата колона — „Изтичане срока на одобрението“, за вписване No 98, Gliocladium catenulatum, щам: J1446, датата 31 март 2015 г. се заменя с датата 31 юли 2017 г.
 20)
 В шестата колона — „Изтичане срока на одобрението“, за вписване No 99, етоксазол, датата 31 май 2015 г. се заменя с датата 31 юли 2017 г.
 21)
 В шестата колона — „Изтичане срока на одобрението“, за вписване No 100, тепралоксидим, датата 31 май 2015 г. се заменя с датата 31 юли 2017 г.
 22)
 В шестата колона — „Изтичане срока на одобрението“, за вписване No 109, бифеназат, датата 30 ноември 2015 г. се заменя с датата 31 юли 2017 г.
 23)
 В шестата колона — „Изтичане срока на одобрението“, за вписване No 110, милбемектин, датата 30 ноември 2015 г. се заменя с датата 31 юли 2017 г.


text:
 26.2.2021
 BG
 Официален вестник на Европейския съюз
 L 68/182
 РЕГЛАМЕНТ ЗА ИЗПЪЛНЕНИЕ (ЕС) 2021/350 НА КОМИСИЯТА
 от 25 февруари 2021 година
 за изменение за 318-и път на Регламент (ЕО) No 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 5 от него,
 като има предвид, че:
 (1)
 В приложение I към Регламент (ЕО) No 881/2002 се посочват лицата, групите и образуванията, спрямо които се прилага замразяването на финансови средства и икономически ресурси по смисъла на посочения регламент.
 (2)
 На 19 февруари 2021 г. Комитетът по санкциите към Съвета за сигурност на Организацията на обединените нации реши да заличи две вписвания от списъка на лицата, групите и образуванията, спрямо които следва да се прилага замразяването на финансови средства и икономически ресурси.
 (3)
 Поради това приложение I към Регламент (ЕО) No 881/2002 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 881/2002 се изменя в съответствие с приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 25 февруари 2021 година.
 За Комисията,
 от името на председателя,
 Генерален директор
 Генерална дирекция „Финансова стабилност, финансови услуги и съюз на капиталовите пазари“
 (1) ОВ L 139, 29.5.2002 г., стр. 9.
 ПРИЛОЖЕНИЕ
 В категорията „Физически лица“ от приложение I към Регламент (ЕО) No 881/2002 се заличават следните вписвания:
 (1)
 „Said Ben Abdelhakim Ben Omar Al-Cherif (изписване на оригиналния език: سعيد بن عبد الحكيم بن عمر الشريف) (надеждни псевдоними: а) Cherif Said (дата на раждане: 25.1.1970 г.; място на раждане: Тунис); б) Binhamoda Hokri (дата на раждане: 25.1.1970 г.; място на раждане: Sosa, Тунис); в) Hcrif Ataf (дата на раждане: 25.1.1971 г.; място на раждане: Solisse, Тунис); г) Bin Homoda Chokri (дата на раждане: 25.1.1970 г.; място на раждане: Тунис, Тунис); д) Atef Cherif (дата на раждане: 12.12.1973 г.; място на раждане: Алжир); е) Sherif Ataf (дата на раждане: 12.12.1973 г.; място на раждане: Aras, Алжир); ж) Ataf Cherif Said (дата на раждане: 12.12.1973 г.; място на раждане: Тунис, Тунис); з) Cherif Said (дата на раждане: 25.1.1970 г.; място на раждане: Тунис, Тунис); и) Cherif Said (дата на раждане: 12.12.1973 г.; място на раждане: Алжир); ненадеждни псевдоними: а) Djallal; б) Youcef; в) Abou Salman; г) Said Tmimi). Дата на раждане: 25.1.1970 г. Място на раждане: Manzil Tmim, Тунис. Гражданство: тунизийско. Паспорт No: M307968 (тунизийски паспорт, издаден на 8.9.2001 г., изтекъл на 7.9.2006 г.). Адрес: Corso Lodi 59, Милано, Италия. Други сведения:


text:
а) име на майката: Radhiyah Makki; б) депортиран от Италия в Тунис на 27.11.2013 г. Дата на определянето, посочено в член 7г, параграф 2, буква и): 12.11.2003 г.;“
 (2)
 „Emrah Erdogan (наричан още a) Imraan Al-Kurdy, б) Imraan, в) Imran, г) Imran ibn Hassan, д) Salahaddin El Kurdy, е) Salahaddin Al Kudy, ж) Salahaddin Al-Kurdy, з) Salah Aldin, и) Sulaiman, й) Ismatollah, к) Ismatullah, л) Ismatullah Al Kurdy). Дата на раждане: 2.2.1988 г. Място на раждане: Karliova, Турция. Адрес: Затвор Werl, Германия (от май 2015 г.). Гражданство: германско. Паспорт No BPA C700RKL8R4 (германски документ за самоличност, издаден на 18 февруари 2010 г., валиден до 17 февруари 2016 г.). Други сведения: а) физическо описание: цвят на очите: кафяв; цвят на косата: кафяв; телосложение: силно, тегло: 92 кг, височина: 176 см, белег по рождение на дясната страна на гърба. б) име на майката: Emine Erdogan. в) име на бащата: Sait Erdogan.“


text:
 31.5.2011
 BG
 Официален вестник на Европейския съюз
 L 143/6
 РЕГЛАМЕНТ ЗА ИЗПЪЛНЕНИЕ (ЕС) No 527/2011 НА КОМИСИЯТА
 от 30 май 2011 година
 относно разрешителното за препарат от ендо-1,4-бета-ксиланаза, получена от Trichoderma reesei (MUCL 49755), ендо-1,3(4)-бета-глюканаза, получена от Trichoderma reesei (MUCL 49754), и полигалактуроназа, получена от Aspergillus aculeatus (CBS 589.94), като фуражна добавка за отбити прасенца (притежател на разрешителното: Aveve NV)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 година относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда издаване на разрешително за използването на добавки при храненето на животните, както и основанията и процедурите за предоставянето на такова разрешително.
 (2)
 В съответствие с член 7 от Регламент (ЕО) No 1831/2003 беше подадено заявление за разрешително за препарат от ендо-1,4-бета-ксиланаза (EC 3.2.1.8), получена от Trichoderma reesei (MUCL 49755), ендо-1,3(4)-бета-глюканаза (EC 3.2.1.6), получена от Trichoderma reesei (MUCL 49754), и полигалактуроназа (EC 3.2.1.15), получена от Aspergillus aculeatus (CBS 589.94), както е посочено в приложението. Това заявление беше придружено от данните и документите, изисквани съгласно член 7, параграф 3 от Регламент (ЕО) No 1831/2003.
 (3)
 Заявлението се отнася до разрешителното за препарата, посочен в приложението, като фуражна добавка за отбити прасенца, която да бъде класифицирана в категорията добавки „зоотехнически добавки“.
 (4)
 Европейският орган за безопасност на храните (наричан по-долу „Органът“) заключи в становищата си от 8 юли 2009 г. (2) и 2 февруари 2011 г. (3), че при предложените условия на употреба посоченият в приложението препарат не се отразява неблагоприятно върху здравето на животните, здравето на потребителите или върху околната среда, както и че тази добавка може да способства за увеличаване на телесното тегло и на съотношението фураж/тегло при целевите видове животни. Органът не счита, че е налице необходимост от специфични изисквания за наблюдение след пускането на продукта на пазара. Той също така провери доклада за метода за анализ на фуражната добавка във фуражите, представен от референтната лаборатория за фуражни добавки, създадена с Регламент (ЕО) No 1831/2003.
 (5)
 Оценката на посочения в приложението препарат показва, че са изпълнени условията за предоставяне на разрешително, предвидени в член 5 от Регламент (ЕО) No 1831/2003. Поради това употребата на посочения препарат следва да бъде разрешена съгласно посоченото в приложението към настоящия регламент.
 (6)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Посоченият в приложението препарат, който спада към категорията „зоотехнически добавки“ и към функционалната група „подобрители, увеличаващи смилаемостта на храната“, се разрешава като добавка при храненето на животните при спазване на определените в приложението условия.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 30 май


text:
2011 година.
 За Комисията
 Председател
 José Manuel BARROSO
 (1) ОВ L 268, 18.10.2003 г., стр. 29.
 (2) The EFSA Journal (2009 г.) 1186, 1-17.
 (3) The EFSA Journal (2011 г.); 9(2):2010.
 ПРИЛОЖЕНИЕ
 Идентификационен номер на добавката
 Наименование на притежателя на разрешителното
 Добавка
 Състав, химична формула, описание, аналитичен метод
 Вид или категория животни
 Максимална възраст
 Минимално съдържание
 Максимално съдържание
 Други условия
 Срок на разрешителното
 единици за активност на kg пълноценен фураж със съдържание на влага 12 %
 Категория „зоотехнически добавки“. Функционална група: „подобрители, увеличаващи смилаемостта на храната“
 4a 14
 Aveve NV
 Ендо-1,4-бета-ксиланаза
 EC 3.2.1.8
 Ендо-1,3(4)-бета-глюканаза
 EC 3.2.1.6
 Полигалактуроназа
 EC 3.2.1.15
 Състав на добавката
 Препарат от ендо-1,4-бета-ксиланаза (EC 3.2.1.8), получена от Trichoderma reesei (MUCL 49755), ендо-1,3(4)-бета-глюканаза (EC 3.2.1.6), получена от Trichoderma reesei (MUCL 49754), и полигалактуроназа (EC 3.2.1.15), получена от Aspergillus aculeatus (CBS 589.94), с минимална активност:
 твърдо състояние:
 Ендо-1,4-бета-ксиланаза: 21 400 XU (1)/g
 Ендо-1,3(4)-бета-глюканаза: 12 300 BGU (2)/g
 Полигалактуроназа: 460 PGLU (3)/g.
 течна форма:
 Ендо-1,4-бета-ксиланаза: 10 700 XU/g
 Ендо-1,3(4)-бета-глюканаза: 6 150 BGU/g
 Полигалактуроназа: 230 PGLU/g.
 Характеристика на активното вещество
 Ендо-1,4-бета-ксиланаза (EC 3.2.1.8),
 получена от Trichoderma reesei, ендо-1,3(4)-бета-глюканаза (EC 3.2.1.6), получена от Trichoderma reesei, и полигалактуроназа (EC 3.2.1.15), получена от Aspergillus aculeatus
 Аналитичен метод
 (4)
 Характеристика на активните вещества в добавката и във фуражите:
 —
 Колориметричен метод за измерване на водоразтворимо багрилно вещество, освободено при действието на ендо-1,4-бета-ксиланаза от пшеничен арабиноксиланов субстрат, напречно свързан с багрилно вещество.
 —
 Колориметричен метод за измерване на водоразтворимо багрилно вещество, освободено при действието на ендо-1,3(4)-бета-глюканаза върху ечемичен бетаглюканов субстрат, напречно свързан с багрилно вещество.
 —
 Вискозиметричен метод, основаващ се на намаляване на вискозитета под въздействието на полигалактуроназа върху субстрат, съдържащ пектин, полиметилгалактуронова киселина.
 Прасенца (отбити)
 Ендо-1,4-бета-ксиланаза: 2 140 XU
 Ендо-1,3(4)-бета-глюканаза: 1 230 BGU
 Полигалактуроназа: 46 PGLU
 —
 1.
 В указанията за употреба на добавката и премикса да се посочат температурата на съхранение, допустимата продължителност на съхранение и устойчивостта на гранулиране.
 2.
 За прасенца (отбити) до 35 kg.
 3.
 За използване в комбинирани фуражи, богати на нескорбелни полизахариди
 20 юни 2021 г.
 (1) 1 XU е количеството ензим, което освобождава 1 μmol редуцирана захар (ксилозен еквивалент) от овесено-шпелтен ксилан на минута при температура 50 °С и pH 4,8.
 (2) 1 BGU е количеството ензим, което освобождава 1 μmol редуцирана захар (целобиозен еквивалент) от Я-глюкан от ечемик на минута при температура 50 °С и pH 5,0.
 (3) 1 PGLU е количеството ензим, което освобождава 1 μmol редуцирана захар (глюкозен еквивалент) от полиметилгалактуронова киселина (субстрат, съдържащ пектин) на минута при температура 35 °С и pH 4,8.
 (4) Подробна информация относно аналитичните методи може да бъде намерена на интернет адреса на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx.


text:
 28.9.2018
 BG
 Официален вестник на Европейския съюз
 L 244/79
 РЕГЛАМЕНТ ЗА ИЗПЪЛНЕНИЕ (ЕС) 2018/1302 НА КОМИСИЯТА
 от 27 септември 2018 година
 за изменение на Регламент (ЕО) No 1210/2003 на Съвета относно определени специфични ограничения върху икономическите и финансовите отношения с Ирак
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1210/2003 на Съвета от 7 юли 2003 г. относно определени специфични ограничения върху икономическите и финансовите отношения с Ирак и за отмяна на Регламент (ЕО) No 2465/96 (1), и по-специално член 11, буква б) от него,
 като има предвид, че:
 (1)
 В приложение III към Регламент (ЕО) No 1210/2003 са изброени институциите, корпорациите и агенциите, физическите и юридическите лица, органите и образуванията от предишното правителство на Ирак, обхванати от предвиденото в същия регламент замразяване на финансови средства и икономически ресурси, които са се намирали извън Ирак към 22 май 2003 г.
 (2)
 На 24 септември 2018 г. Комитетът по санкциите към Съвета за сигурност на Организацията на обединените нации реши да заличи три вписвания от списъка на лицата и образуванията, по отношение на които следва да се прилага замразяването на финансови средства и на икономически ресурси.
 (3)
 Поради това приложение III към Регламент (ЕО) No 1210/2003 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение III към Регламент (ЕО) No 1210/2003 се изменя в съответствие с посоченото в приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 27 септември 2018 година.
 За Комисията,
 от името на председателя,
 Началник на Службата за инструментите в областта на външната политика
 (1) ОВ L 169, 8.7.2003 г., стр. 6.
 ПРИЛОЖЕНИЕ
 В приложение III към Регламент (ЕО) No 1210/2003 се заличават следните вписвания:
 „61.
 IRAQI FAIRS ADMINISTRATION. Адрес: Baghdad International Fair, Al Mansour, P.O. Box 6188, Baghdad, Iraq.“
 „151.
 STATE ENTERPRISE FOR SHOPPING CENTRES. Адреси: a) P.O. Box 3095, Al Wahda District, Khalid Bin Al Waleed St., Baghdad, Iraq; б) P.O. Box 3095, Andalus Square, Baghdad, Iraq.“
 „195.
 STATE TRADING COMPANY FOR CONSTRUCTION MATERIALS. Адреси: a) P.O. Box 602-5720, Baghdad, Iraq; б) Al-Karradah Al Sharkiya, P.O. Box 5720, Baghdad, Iraq.“


text:
 11.1.2018
 BG
 Официален вестник на Европейския съюз
 L 6/37
 РЕГЛАМЕНТ ЗА ИЗПЪЛНЕНИЕ (ЕС) 2018/34 НА КОМИСИЯТА
 от 28 септември 2017 година
 за определяне на техническите стандарти за изпълнение относно стандартизирания формат на представяне на документа с информация за таксите и неговия общ символ съгласно Директива 2014/92/ЕС на Европейския парламент и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като все предвид Директива 2014/92/ЕС на Европейския парламент и на Съвета от 23 юли 2014 г. относно съпоставимостта на таксите по платежните сметки, прехвърлянето на платежни сметки и достъпа до платежни сметки за основни операции (1), и по-специално член 4, параграф 6, трета алинея от нея,
 като има предвид, че:
 (1)
 Съгласно Директива 2014/92/ЕС от държавите членки се изисква да следят доставчиците на платежни услуги да предоставят на потребителите, на хартиен или на друг дълготраен носител, документ с информация за таксите, съдържащ стандартизираната терминология от окончателния списък на най-представителните услуги, свързани с платежна сметка, и съответните такси за всяка услуга, която се предлага от доставчиците на платежни услуги. Държавите членки трябва да публикуват окончателните списъци, като използват стандартизираната на равнището на Съюза терминология, посочена в Делегиран регламент (ЕС) 2018/32 (2).
 (2)
 За да се гарантира, че с документа с информация за таксите се постигат целите на Директива 2014/92/ЕС и в същото време на потребителите се предоставя цялата релевантна информация по начин, който подобрява съпоставянето и прозрачността, доставчиците на платежни услуги следва да използват стандартизиран образец за документа с информация за таксите наред с ясни инструкции за попълването му.
 (3)
 Тъй като документът с информация за таксите има за цел да се предостави информация на потребителите преди сключването на договор за платежна сметка, така че те да имат възможност да съпоставят офертите за платежни сметки, доставчиците на платежни услуги следва да използват стандартизирания образец за изготвянето на един документ с информация за таксите за всяка платежна сметка, предложена на даден потребител.
 (4)
 За да се даде възможност на потребителите да изберат най-подходящите оферти според нуждите си, като същевременно се гарантира високо ниво на стандартизация, трябва да е възможно представянето на подходяща комбинация от пакети, като затова доставчиците на платежни услуги следва да са в състояние да изготвят повече от един документ с информация за таксите за съответната платежна сметка, при условие че във всеки документ е включен поне един пакет.
 (5)
 С цел улесняване на потребителите при разбирането на съдържанието на различните видове пакети и таксите за тях, в документа с информация за таксите пакетите следва да бъдат изброени поотделно.
 (6)
 Ако услугите, надвишаващи броя, който се покрива от даден пакет, не са включени в окончателния национален списък с най-представителните услуги и по тази причина не са посочени в документа с информация за таксите, те следва да се посочват в отделна таблица, без да се съчетават с информация за съдържанието на пакетите, така че потребителите да получат ясна представа за пакета.
 (7)
 Тъй като съдържанието на всеки предоставян на потребителите документ с информация за таксите зависи от офертата на отделните доставчици на


text:
платежни услуги и от окончателния списък на държавата членка на най-представителните услуги, свързани с платежна сметка, то за да се гарантира съпоставимостта на предлаганите платежни сметки на единния пазар, образецът за документа с информация за таксите следва да съдържа определени рубрики, в които се групират различните услуги.
 (8)
 Образецът за документа с информация за таксите следва да съдържа отделна таблица, която да се използва от доставчиците на платежни услуги, от които се изисква да предоставят и индикатор за пълната стойност на разходите.
 (9)
 Настоящият регламент се основава на проектите на технически стандарти за изпълнение, представени от Европейския надзорен орган (Европейски банков орган, ЕБО) на Комисията.
 (10)
 ЕБО проведе открити обществени консултации по проектите на технически стандарти за изпълнение, въз основа на които е изготвен настоящият регламент, анализира свързаните с тях потенциални разходи и ползи и поиска становище от Групата на участниците от банковия сектор, създадена съгласно член 37 от Регламент (ЕС) No 1093/2010 на Европейския парламент и на Съвета (3),
 ПРИЕ НАСТОЯЩИЯ РЕГЛАМЕНТ:
 Член 1
 Образец за документа с информация за таксите и неговия общ символ
 1. Доставчиците на платежни услуги използват образеца, определен в приложението, и го попълват съгласно посоченото в членове 2—13.
 2. При попълването на образеца за документа с информация за таксите доставчиците на платежни услуги не внасят промени в този образец, освен предвидените в настоящия регламент. По-специално, доставчиците на платежни услуги спазват реда на информацията, рубриките и подрубриките, предвидени в образеца. Документът с информация за таксите:
 а)
 се представя в портретна ориентация във формат А4;
 б)
 съдържа заглавието „Документ с информация за таксите“ в горната част на първата страница, разположено в центъра на реда и между логото на доставчика на платежни услуги, което е в горния ляв ъгъл на документа, и общия символ, който е в горния десен ъгъл на документа;
 в)
 съдържа общия символ, който е с размер 2,5 × 2,5 см и се представя, както е показано в образеца, определен в приложението;
 г)
 се изготвя, като се използва шрифтът Arial или подобен на него, с размер на шрифта 11 с изключение на заглавието „Документ с информация за таксите“, за което се използва размер на шрифта 16, получер; за рубриките – размер на шрифта 14, получер, а за подрубриките – размер на шрифта 12, получер, освен ако съгласно националното законодателство или договореност между потребителя и доставчика на платежни услуги следва да се увеличи размерът на шрифта или да се използва Брайлов шрифт за хора с нарушено зрение;
 д)
 се изготвя черно-бял, с изключение на логото на доставчика на платежни услуги и общия символ, които могат да бъдат представени цветно, както е посочено в член 2;
 е)
 е с рубрики в полутъмно сиво, като се използва цветът с номер 166,166,166 по цветовия модел RGB, и с подрубрики в светло сиво, като се използва цветът с номер 191,191,191 по цветовия модел RGB;
 ж)
 е с номерирани страници.
 3. Доставчиците на платежни услуги предоставят отделен документ с информация за таксите за всяка платежна сметка, която предлагат на потребителите.
 4. Независимо от предоставянето на платежни сметки за основни операции,


text:
посочено в глава IV от Директива 2014/92/ЕС, в случай че доставчик на платежни услуги предлага на потребителите само една платежна сметка, която може да се съчетава с различни пакети от услуги, както е посочено в член 4, параграф 3 от Директива 2014/92/ЕС, доставчикът на платежни услуги може да изготви повече от един документ с информация за таксите за тази сметка, при условие че всеки документ с информация за таксите съдържа поне един пакет.
 Член 2
 Общ символ и лого на доставчика на платежни услуги
 1. В случай че общият символ се представя цветно, за фон се използва цветът с номер 0/51/153 по цветовия модел RGB (шестнадесетичен: 003399), а за символа — цвят 255/204/0 по цветовия модел RGB (шестнадесетичен: FFCC00).
 2. Логото на доставчика на платежни услуги е еднакво по размер с общия символ.
 3. Логото може да се показва цветно само ако общият символ също е цветен. При черно-бяло отпечатване общият символ трябва да бъде ясно четлив.
 Член 3
 Наименование на доставчика на сметката
 Наименованието на предоставящия сметката доставчик на платежни услуги се изписва в получер шрифт и се подравнява вляво.
 Член 4
 Име на сметката
 Името на сметката се изписва в получер шрифт, подравнява се вляво и се посочва под наименованието на доставчика на сметката.
 Член 5
 Дата
 Датата на последната актуализация на документа с информация за таксите, извършена от доставчика на платежни услуги, се посочва под името на сметката, като се използва шрифтът, определен в член 1, параграф 2, буква г), с подравняване вляво.
 Член 6
 Уводно изложение
 1. Текстът на посоченото в образеца уводно изложение се възпроизвежда в документа с информация за таксите, като се използва междуредово разстояние от 1,15 и разстояние от 0 pt преди текста и 10 pt след него.
 2. Доставчиците на платежни услуги заместват квадратните скоби с наименованията на съответните преддоговорни и договорни документи.
 Член 7
 Таблица „Услуги и такси“
 1. В случай че доставчиците на платежни услуги предлагат услуги, включени в посочения в член 3, параграф 5 от Директива 2014/92/ЕС окончателен национален списък на най-представителните услуги, свързани с платежна сметка, те изброяват тези услуги, както и таксите за тях в таблицата с услуги и такси, както следва:
 а)
 услугите се посочват в графа „Услуга“, подравнени вляво и в получер шрифт;
 б)
 всяка услуга се посочва само веднъж и в съответната подрубрика в таблицата, като предоставянето или поддържането на сметката например се изброяват в подрубрика „Общи услуги по сметката“;
 в)
 съответстващите на услугите такси се посочват в графа „Такса“ и се подравняват вдясно;
 г)
 в случай че таксата се начислява периодично, а не при ползване, честотата се посочва в графа „Такса“, подравнена вляво, след което се изписва съответната такса за този период, която се подравнява вдясно; общият размер на годишните такси се посочва на реда непосредствено под честотата, в получер шрифт, подравнен вляво и със следната формулировка: „Общ размер на годишните такси“, като съответната такса се подравнява вдясно;
 д)
 използва се единично междуредово разстояние, с 0 pt преди и след всяка услуга и такса.
 2. В случай че никоя от услугите, които се


text:
предлагат от доставчика на платежни услуги и които биха съответствали на подрубрика, не е включена в окончателния национален списък на най-представителните услуги, свързани с платежна сметка, целият ред, свързан с тази подрубрика, се изтрива, включително заглавието на подрубриката.
 3. В случай че доставчиците на платежни услуги не предлагат една или повече услуги от окончателния национален списък на най-представителните услуги, посочен в член 3, параграф 5 от Директива 2014/92/ЕС, или услугата не се предлага със сметката, се използва изразът „услугата не се предлага“.
 4. Когато се начисляват отделни такси по един или няколко от следните начини, на отделен ред в графа „Такса“ за съответната услуга доставчиците на платежни услуги предоставят описание на всеки случай, канал или условие за начисляване на такса („видове такси“):
 а)
 при различни случаи на начисляване на такса за предоставянето на една и съща услуга, като например първоначална такса за създаване и последващи такси за изпълнение за една и съща услуга;
 б)
 при различни канали на поискване, използване или предоставяне на една и съща услуга, като например по телефон, в клон или онлайн;
 в)
 в зависимост от това дали за една и съща услуга е изпълнено конкретно условие, като например спазване на минимален или максимален праг за кредитни преводи или теглене в брой.
 Описанието се подравнява вляво, а таксата — вдясно.
 5. При начисляване на такси въз основа на комбинация от няколко вида такси, например такси, които се различават по канал и са допълнително разграничени в зависимост от това дали е спазен даден праг, доставчиците на платежни услуги, наред с прилагането на параграф 4, подравняват вдясно описанието за всеки допълнителен вид такса.
 Член 8
 Представяне на пакети от услуги, за които се начисляват такси, включени в таксите в подрубрика „Общи услуги по сметката“
 1. В случай че за пакет от услуги, свързани с платежна сметка, се начисляват такси, включени в таксите в подрубрика „Общи услуги по сметката“, всички услуги от пакета, независимо дали фигурират в окончателния национален списък на най-представителните услуги, свързани с платежна сметка, посочен в член 3, параграф 5 от Директива 2014/92/ЕС, се изброяват на реда за пакета от услуги в частта от таблицата за общите услуги по сметката.
 2. Доставчиците на платежни услуги включват информация за допълнителните такси за всички услуги, надвишаващи броя, включен в пакета от услуги, както е посочено в член 10.
 3. В случай че броят на услугите, включени в пакета, не е ограничен, доставчиците на платежни услуги изтриват изречението „За услугите над този брой ще се начисляват отделни такси.“ най-долу на реда.
 4. Целият ред за пакета от услуги се изтрива, в случай че даден пакет от услуги не се предлага със сметката и когато за него се начисляват такси извън тези за общите услуги по сметката.
 Член 9
 Представяне на пакети от услуги, за които се начисляват такси извън таксите в подрубрика „Общи услуги по сметката“
 1. В случай че с дадена платежна сметка доставчиците на платежни услуги предлагат пакет от свързани с нея услуги и начисляваните за пакета такси са извън таксите в подрубрика „Общи услуги по сметката“, както


text:
е посочено в таблицата с услуги и такси, доставчиците на платежни услуги включват следната информация в таблицата с пакети от услуги:
 а)
 списък на всички услуги, включени в пакета, независимо дали са включени в окончателния национален списък на най-представителните услуги, свързани с платежна сметка, посочен в член 3, параграф 5 от Директива 2014/92/ЕС;
 б)
 броя на всяка услуга, включен в таксата за пакета, като той може да бъде във вид на число или пояснение, че броят на услугите е неограничен;
 в)
 таксата за пакета, която се посочва в графа „Такса“ и се подравнява вдясно.
 2. При периодично таксуване на пакета, честотата на таксуване се посочва в графа „Такса“ и се подравнява вляво, като общият размер на годишните такси се посочва на реда непосредствено под честотата, в получер шрифт и с използване на формулировката „Общ размер на годишните такси“.
 3. Доставчиците на платежни услуги включват информация за допълнителните такси за всички услуги, надвишаващи броя, включен в пакета от услуги, както е посочено в член 10.
 4. В случай че броят на услугите в пакета не е ограничен, доставчиците на платежни услуги изтриват изречението в долната част на таблицата, което гласи „За услугите над този брой ще се начисляват отделни такси.“
 5. В случай че в документа с информация за таксите е включен повече от един пакет, попадащ в приложното поле на параграф 1, доставчиците на платежни услуги предоставят информацията по настоящия член за всеки пакет в отделна таблица, като посочват търговското наименование на пакета от услуги, когато е приложимо.
 6. Доставчиците на платежни услуги изтриват цялата таблица, в случай че пакетът от услуги не се предлага заедно със сметката или ако за него се начисляват такси, включени в таксата за общи услуги по сметката.
 Член 10
 Таблица за допълнителните такси за услуги, надвишаващи броя, включен в пакетите от услуги, свързани с платежна сметка
 1. В тази таблица доставчиците на платежни услуги включват информация за допълнителните такси за услуги, надвишаващи броя, включен в даден пакет, както е посочено в членове 8 и 9, ако тази информация не е включена в таблицата с услуги и такси или в случай че съответната такса за услугата се различава от показаното в таблицата.
 2. В случай че доставчиците на платежни услуги предлагат повече от един пакет и посочените в параграф 1 допълнителни такси се различават за различните пакети, доставчиците на платежни услуги посочват различните такси отделно за всеки пакет и използват търговското наименование на пакета, когато е приложимо.
 3. При попълването на таблицата доставчиците на платежни услуги спазват начина на представяне и структурата, посочени в настоящия регламент, където е приложимо.
 4. В случай че даден документ с информация за таксите не съдържа информация за пакети от услуги, доставчиците на платежни услуги изтриват таблицата, посочена в параграф 1.
 Член 11
 Индикатор за пълната стойност на разходите
 1. В отделна таблица доставчиците на платежни услуги посочват индикатора за пълната стойност на разходите, който обобщава цялостните годишни разходи по платежната сметка, ако това се изисква съгласно националните разпоредби.
 2. Доставчиците на платежни услуги изтриват таблицата за индикатора за пълната


text:
стойност на разходите, ако съгласно националните разпоредби от тях не се изисква да посочват този индикатор.
 Член 12
 Търговски наименования
 При използване на търговско наименование то следва да се посочва непосредствено след името на услугата, като се използва шрифтът, определен в член 1, параграф 2, буква г), и в квадратни скоби.
 Член 13
 Използване на електронни средства
 1. В случай че документът с информация за таксите се предоставя чрез електронни средства и при условие че на потребителя същевременно се предоставя копие на документа с информация за таксите във вид, спазващ образеца от приложението, и той е попълнен съгласно предвиденото в членове 2—12, доставчиците на платежни услуги могат да променят образеца само по следните начини:
 а)
 чрез дерогация от член 1, параграф 2, буква г) да увеличат размера на шрифта, при условие че се запази съотношението на размерите, както е посочено в член 1, параграф 2;
 б)
 в случай че размерите на електронните инструменти са такива, че използването на няколко таблици и графи би затруднило четенето на документа с информация за таксите, да използват една графа или една таблица, ако е запазена поредността на информацията, рубриките и подрубриките;
 в)
 да използва електронни инструменти, като например наслагване (layering) или изскачащи прозорци (pop-ups), при условие че заглавието на документа с информация за таксите, общият символ, уводните изложения, рубриките и подрубриките се визуализират ясно и е запазена поредността на информацията.
 2. Използването на електронни средства, посочено в параграф 1, буква в), не може да бъде натрапчиво и да отвлича вниманието на потребителя от данните в документа с информация за таксите. Предоставената чрез наслагване или изскачащи прозорци информация се ограничава до информацията, посочена в настоящия регламент.
 Член 14
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28 септември 2017 година.
 За Комисията
 Председател
 Jean-Claude JUNCKER
 (1) ОВ L 257, 28.8.2014 г., стр. 214.
 (2) Делегиран регламент (ЕС) 2018/32 на Комисията от 28 септември 2017 година за допълване на Директива 2014/92/ЕС на Европейския парламент и на Съвета относно регулаторните технически стандарти за стандартизираната на равнището на Съюза терминология за най-представителните услуги, свързани с платежна сметка (вж. страница 3 от настоящия брой на Официален вестник).
 (3) Регламент (ЕС) No 1093/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски банков орган), за изменение на Решение No 716/2009/ЕО и за отмяна на Решение 2009/78/ЕО на Комисията (ОВ L 331, 15.12.2010 г., стр. 12).
 ПРИЛОЖЕНИЕ
 Образец за документ с информация за таксите
 Текст на изображението
 Документ с информация за таксите
 Наименование на доставчика на сметката:
 Име на сметката:
 Дата:
 ·
 Настоящият документ има за цел да Ви информира относно таксите за използване на основните услуги, свързани с платежната сметка. С негова помощ ще можете да съпоставите тези такси с таксите за други сметки.
 ·
 Възможно е да са приложими други такси за използването на услуги, свързани със


text:
сметката, които не са посочени тук. Пълната информация се съдържа в [посочете наименованията на съответните преддоговорни и договорни документи].
 ·
 Речник на използваните в настоящия документ термини се предоставя безплатно.
 Услуга
 Такса
 Общи услуги по сметката
 [основна услуга] [търговско наименование]
 Включва пакет от услуги, съдържащ:
 За услугите над този брой ще се начисляват отделни такси.
 Плащания (не включва карти)
 Карти и пари в брой
 Овърдрафт и сродни услуги
 Други услуги
 Текст на изображението
 Пакет от услуги
 Такса
 [търговско наименование]
 За услугите над този брой ще се начисляват отделни такси.
 Информация за допълнителни услуги
 Информация за таксите за услуги, надвишаващи броя на услугите, включени в пакета (с изключение на таксите, посочени по-горе)
 Услуга
 Такса
 [търговско наименование]
 Индикатор за пълната стойност на разходите


text:
 16.4.2011
 BG
 Официален вестник на Европейския съюз
 L 102/10
 РЕГЛАМЕНТ ЗА ИЗПЪЛНЕНИЕ (ЕС) No 373/2011 НА КОМИСИЯТА
 от 15 април 2011 година
 относно разрешителното за препарат от Clostridium butyricum FERM-BP 2789 като фуражна добавка за второстепенни видове птици, с изключение на птици носачки, отбити прасенца и второстепенни видове животни от рода на свинете (отбити) и за изменение на Регламент (ЕО) No 903/2009 (притежател на разрешителното Miyarisan Pharmaceutical Co. Ltd., представляван от Miyarisan Pharmaceutical Europe S.L.U.)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 година относно добавки за използване при храненето на животните (1), и по-специално член 9, параграф 2 и член 13, параграф 3 от него,
 като има предвид, че:
 (1)
 В Регламент (ЕО) No 1831/2003 се предвижда издаване на разрешително за използването на добавки при храненето на животните и се посочват основанията и процедурите за предоставянето на такова разрешително, както и възможността разрешителното за дадена фуражна добавка да бъде изменено след подаване на заявление от притежателя на разрешителното и след получаване на становище от Европейския орган за безопасност на храните (наричан по-нататък „Органът“).
 (2)
 С Регламент (ЕО) No 903/2009 на Комисията (2) за препарата Clostridium butyricum MIYAIRI 588 (FERM-P 1467) е издадено разрешително за използването му като фуражна добавка за пилета за угояване за срок от 10 години.
 (3)
 Заявителят е подал заявление за изменение на наименованието на щама от Clostridium butyricum MIYAIRI 588 (FERM-P 1467) на Clostridium butyricum FERM-BP 2789 и на наименованието на представителя на притежателя на разрешителното от Mitsui & Co. Deutschland GmbH на Miyarisan Pharmaceutical Europe S.L.U., както и — в съответствие с член 7 от Регламент (ЕО) No 1831/2003 — за нов вид използване на тази добавка по отношение на второстепенни видове птици (с изключение на кокошки носачки), отбити прасенца и второстепенни видове животни от рода на свинете (отбити), с искане добавката да бъде класифицирана в категорията „зоотехнически добавки“.
 (4)
 Това заявление беше придружено от данните и документите, изисквани съгласно член 7, параграф 3 от Регламент (ЕО) No 1831/2003, както и от съответната информация в негова подкрепа.
 (5)
 В становището си от 8 декември 2010 г. (3) Органът заключи, че при предложените условия на употреба препаратът от Clostridium butyricum FERM-BP 2789, посочен в приложението, не се отразява неблагоприятно върху здравето на животните, човешкото здраве или върху околната среда, както и че тази добавка може да способства за подобряване на наддаването на тегло и на ефективността при преработката на фуража при целевите видове животни. Органът също така заключи, че предишното наименование на щама не е било подходящо за ясното идентифициране на производствения щам и поради това подкрепя искането на заявителя то да бъде изменено на Clostridium butyricum FERM-BP 2789. Органът заключи, че е била доказана съвместимост за два допълнителни кокцидиостатици. Органът не счита, че е налице необходимост от специфични изисквания за наблюдение след пускането на продукта на пазара. Той също така провери доклада относно метода на анализ на фуражната


text:
добавка във фуражите, представен от референтната лаборатория на Европейския съюз за фуражни добавки, създадена с Регламент (ЕО) No 1831/2003.
 (6)
 Предложеното изменение на условията на разрешителното, отнасящи се до наименованието на представителя на притежателя на разрешителното, е чисто административно по характер и не налага нова оценка на съответните добавки. Органът беше информиран за заявлението.
 (7)
 Оценката на препарата показва, че условията за разрешителното, определени в член 5 от Регламент (ЕО) No 1831/2003, са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.
 (8)
 По тази причина Регламент (ЕО) No 903/2009 следва да бъде съответно изменен.
 (9)
 Тъй като измененията на условията за разрешителното не се дължат на причини, свързани с безопасността, е целесъобразно да се предвиди преходен период за изчерпване на съществуващите складови наличности от премикси и комбинирани фуражи.
 (10)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Препаратът, посочен в приложението, който принадлежи към категорията добавки „зоотехнически добавки“ и към функционалната група „стабилизатори на чревната флора“, се разрешава като добавка при храненето на животните при спазване на условията, определени в приложението.
 Член 2
 В Регламент (ЕО) No 903/2009 думите „Clostridium butyricum MIYAIRI 588 (FERM-P 1467)“ и думите „Mitsui & Co. Deutschland GmbH“ се заменят съответно с думите „Clostridium butyricum FERM-BP 2789“ и думите „Miyarisan Pharmaceutical Europe S.L.U“.
 В точка 2 от колоната „Други разпоредби“ в приложението към Регламент (ЕО) No 903/2009 се прибавят думите „монензин натрий или лазалоцид“.
 Член 3
 Пускането на пазара и употребата на фуражи, които съдържат Clostridium butyricum MIYAIRI 588 (FERM-P 1467) и са етикетирани в съответствие с Регламент (ЕО) No 903/2009, може да продължи до изчерпване на складовите наличности.
 Член 4
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 15 април 2011 година.
 За Комисията
 Председател
 José Manuel BARROSO
 (1) ОВ L 268, 18.10.2003 г., стр. 29.
 (2) ОВ L 256, 29.9.2009 г., стр. 26.
 (3) EFSA Journal (2011 г.); 9(1):1951.
 ПРИЛОЖЕНИЕ
 Идентификационен номер на добавката
 Наименование на притежателя на разрешителното
 Добавка
 Състав, химична формула, описание, аналитичен метод
 Вид или категория животни
 Максимална възраст
 Минимално съдържание
 Максимално съдържание
 Други разпоредби
 Срок на валидност на разрешителното
 CFU/kg пълноценен фураж със съдържание на влага 12 %
 Категория „зоотехнически добавки“. Функционална група „стабилизатори на чревната флора“
 4b1830
 Miyarisan Pharmaceutical Co. Ltd., представлявано от Miyarisan Pharmaceutical Europe S.L.U.
 Clostridium butyricum
 FERM BP-2789
 Състав на добавката:
 Препарат Clostridium butyricum FERM BP-2789, съдържащ минимум 5 × 108 CFU/g добавка в твърда форма
 Характеристика на активното вещество
 Clostridium butyricum FERM BP-2789.
 Аналитичен метод
 (1)
 Количествена оценка: метод на разлятата среда, основан на стандарт ISO 15213.
 Идентификация: метод на пулсова гел електрофореза (PFGE).
 Второстепенни видове птици (с изключение на птици носачки).
 —
 5 × 108 CFU
 —
 1.
 В указанията за употреба на добавката и на премикса да се посочат


text:
температурата на съхранение, допустимата продължителност на съхранение и устойчивостта на гранулиране.
 2.
 Употребата е разрешена във фуражите, съдържащи разрешените кокцидиостатици: монензин натрий, диклазурил, мадурамицин амоний, робенидин, наразин, наразин/никарбазин, семдурамицин, декоквинат, салиномицин натрий или лазалоцид натрий.
 3.
 Мерки за безопасност: по време на боравене следва да се използва средство за дихателна защита.
 6 май 2021 г.
 Прасенца (отбити) и второстепенни видове животни от рода на свинете (отбити).
 2,5 × 108 CFU
 (1) Подробна информация относно аналитичните методи може да бъде намерена на следния интернет адрес на референтната лаборатория на Европейския съюз за фуражни добавки: www.irmm.jrc.be/crl-feed-additives.


text:
 13.7.2011
 BG
 Официален вестник на Европейския съюз
 L 183/6
 РЕГЛАМЕНТ ЗА ИЗПЪЛНЕНИЕ (ЕС) No 670/2011 НА КОМИСИЯТА
 от 12 юли 2011 година
 за изменение на Регламент (ЕО) No 607/2009 за определяне на някои подробни правила за прилагането на Регламент (ЕО) No 479/2008 на Съвета по отношение на защитените наименования за произход и защитените географски указания, традиционните наименования, етикетирането и представянето на определени лозаро-винарски продукти
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 121, първа алинея, букви к), л) и м) и член 203б във връзка с член 4 от него,
 като има предвид, че:
 (1)
 С Регламент (ЕО) No 792/2009 на Комисията от 31 август 2009 г. за установяване на подробни правила за нотифицирането на Комисията от страна на държавите-членки на информацията и документите във връзка с прилагането на общата организация на пазарите, режима на директните плащания, насърчаването на продажбата на селскостопански продукти и правилата, приложими за най-отдалечените райони и малките острови в Егейско море (2) се определят общи правила за представянето на Комисията на информация и документи от компетентните органи на държавите-членки. Тези правила включват по-специално задължението на държавите-членки да използват информационните системи, предоставени им от Комисията, както и потвърждаването правото за достъп на органите и лицата, оправомощени да извършват нотифициране. Освен това посоченият регламент установява общи принципи, приложими към информационните системи, за да се гарантират във времето истинността, целостта и яснотата на тези документи, и предвижда защитата на личните данни.
 (2)
 В рамките на вътрешната си дейност и на отношенията си с органите, участващи в управлението на защитените наименования за произход, на защитените географски указания и на традиционните наименования, Комисията създаде съгласно дял II, глава I, раздел IА от Регламент (ЕО) No 1234/2007 информационна система, даваща възможност за управление по електронен път на документите и процедурите, изисквани в съответствие с Регламент (ЕО) No 1234/2007 и Регламент (ЕО) No 607/2009 на Комисията от 14 юли 2009 г. за определяне на някои подробни правила за прилагането на Регламент (ЕО) No 479/2008 на Съвета по отношение на защитените наименования за произход и защитените географски указания, традиционните наименования, етикетирането и представянето на определени лозаро-винарски продукти (3), както с компетентните органи в държавите-членки и в трети страни, така и с професионалните организации и физическите или юридическите лица, заинтересовани да действат в рамките на тези разпоредби.
 (3)
 Счита се, че тази система дава възможност да се осъществяват, в съответствие с Регламент (ЕО) No 792/2009 или при прилагане mutatis mutandis на установените от него принципи, някои нотификации, предвидени от Регламент (ЕО) No 607/2009, по-специално по отношение на процедурите, приложими за защитата на географските указания, наименованията за произход и традиционните наименования, за воденето на базата данни на съответните наименования и на регистрите, свързани със защитата на тези наименования.
 (4)
 Освен това вече въведените оперативно от Комисията информационни системи за предаване на информация, която засяга


text:
компетентните органи и организации, отговорни за проверките в рамките на общата селскостопанска политика, позволяват изпълнението на конкретните цели в тази област по отношение на географските указания, на наименованията за произход и на традиционните наименования. Целесъобразно е тези системи да се пригодят и за предаване на информация, която засяга органите, на които е възложено разглеждането на заявленията за правна закрила на наименованията в държавите-членки или в трети страни, както и за предаване на информация, която засяга органите, отговарящи за сертификацията на вина без регистрация за защитено наименование за произход или защитено географско указание.
 (5)
 За по-голяма ефективност на административното управление и предвид опита от използването на информационните системи, въведени от Комисията, е уместно да се опрости комуникацията и да се подобри начинът на управление и предоставяне на информацията съгласно Регламент (ЕО) No 607/2009 и в съответствие с Регламент (ЕО) No 792/2009. В този смисъл и с оглед осигуряването на възможност на компетентните органи в държавите-членки да се запознаят със законовите, подзаконовите и административните разпоредби, въведени на национално равнище в съответствие с член 118щ, параграф 2 и член 120а от Регламент (ЕО) No 1234/2007, както и за опростяване и улесняване на предвидените в Регламент (ЕО) No 555/2008 на Комисията (4) контрол и сътрудничество между държавите-членки, е целесъобразно от тях да се изисква да съобщават на Комисията определена информация от особен интерес в контекста на сертифицирането на продуктите и да се предвиди Комисията да предоставя тази информация на компетентните органи и обществеността, ако тази информация е полезна за потребителите.
 (6)
 Целесъобразно е освен това да се определи, за повече яснота и за намаляване на административните тежести, съдържанието на някои съобщения, предвидени в Регламент (ЕО) No 607/2009, и да се опростят процедурите.
 (7)
 Преходните мерки, предприети за улесняване на преминаването от разпоредбите на регламенти (ЕО) No 1493/1999 (5) и (ЕО) No 479/2008 (6) на Съвета към тези на Регламент (ЕО) No 1234/2007, създават затруднения при тълкуването на обхвата и продължителността на приложимите процедури. Необходимо е, от друга страна, да се уточни обхватът на отменените разпоредби на член 118т от Регламент (ЕО) No 1234/2007 във връзка с тези на член 118р по отношение на естеството на обхванатите промени, референтните периоди и продължителността на преходния период.
 (8)
 Следователно е необходимо Регламент (ЕО) No 607/2009 да бъде съответно изменен.
 (9)
 Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 607/2009 се изменя, както следва:
 1.
 Член 3 се заменя със следния текст:
 „Член 3
 Заявление за предоставяне на правна закрила
 Заявлението за правна закрила на наименование за произход или на географско указание се състои от документите, които се изискват съгласно членове 118в и 118г от Регламент (ЕО) No 1234/2007, от спецификацията и от единния документ.
 Заявлението и единният документ се подават до Комисията в съответствие с член 70а, параграф 1 от настоящия регламент.“
 2.
 Член 9 се заменя със следния текст:
 „Член 9
 Подаване на заявлението
 1. Датата на подаване на заявление до Комисията е датата, на която заявлението


text:
е получено от Комисията.
 2. Комисията потвърждава получаването на заявлението пред компетентните органи на държавата-членка или пред тези на третата страна, или пред заявителя, установен във въпросната трета страна, и определя номер на досие на заявлението.
 Потвърждението включва най-малко следните данни:
 а)
 номер на досието;
 б)
 наименованието, което трябва да бъде регистрирано;
 в)
 датата на получаване на заявлението.“
 3.
 Член 11 се заменя със следния текст:
 „Член 11
 Допустимост на заявлението
 1. Заявлението е допустимо, ако единният документ е надлежно попълнен и ако са приложени подкрепящите документи. Единният документ се счита за надлежно попълнен, ако са попълнени всички задължителни рубрики, представени в информационните системи, посочени в член 70а.
 В такъв случай заявлението се смята за допустимо от датата на получаването му от Комисията. Заявителят се уведомява за това.
 Тази дата се оповестява публично.
 2. Ако заявлението не е попълнено или е попълнено само отчасти, или ако подкрепящите документи, посочени в параграф 1, не са представени едновременно със заявлението или някои от тях липсват, заявлението е недопустимо.
 3. В случай на недопустимост компетентните органи в държавата-членка или в третата страна, или заявителят, установен във въпросната трета страна, се уведомяват относно основанията за недопустимост с уточнението, че могат да подадат ново, надлежно попълнено заявление.“
 4.
 В член 12 параграф 1 се заменя със следния текст:
 „1. Ако обявено за допустимо заявление не отговаря на изискванията, определени в членове 118б и 118в от Регламент (ЕО) No 1234/2007, Комисията уведомява органите на държавата-членка или третата страна, или заявителя, установен във въпросната трета страна, за основанията за отказа, като определя краен срок, не по-малък от два месеца, за оттегляне или изменяне на заявлението или за представяне на забележки.“
 5.
 Член 14 се заменя със следния текст:
 „Член 14
 Подаване на възражения съгласно процедурата на Общността
 1. Възраженията, посочени в член 118з от Регламент (ЕО) No 1234/2007, се подават в съответствие с член 70а, параграф 1 от настоящия регламент. Датата на подаване на възражението до Комисията е датата, на която заявлението е получено от Комисията. Тази дата се съобщава на органите и лицата, до които се отнася настоящият регламент.
 2. Комисията потвърждава получаването и определя на възражението номер на досие.
 Потвърждението включва най-малко следните данни:
 а)
 номер на досието;
 б)
 датата на получаване на възражението.“
 6.
 Член 18 се заменя със следния текст:
 „Член 18
 Регистър
 1. Регистър на защитените наименования за произход и защитените географски указания, наричан по-долу „регистърът“, се завежда и поддържа от Комисията в съответствие с член 118н от Регламент (ЕО) No 1234/2007. Той се завежда в електронната база данни „E-Bacchus“ въз основа на решенията, даващи правна закрила на въпросните наименования.
 2. Одобрено наименование за произход или географско указание се вписва в регистъра.
 В случай на наименования, регистрирани в съответствие с член 118т, параграф 1 от Регламент (ЕО) No 1234/2007, Комисията вписва в регистъра данните, посочени в параграф 3 от настоящия член.
 3. Комисията вписва в регистъра следните данни:
 а)
 защитеното наименование;
 б)
 номерът на досието;
 в)
 уточнение за регистрацията на наименованието като защитено географско указание или като защитено наименование за произход;
 г)


text:
името на страната или имената на страните на произход;
 д)
 датата на регистрацията;
 е)
 позоваването на правния инструмент, въз основа на който е защитено наименованието;
 ж)
 позоваването на единния документ.
 4. Регистърът е публичен.“
 7.
 В член 20 параграфи 1, 2 и 3 се заменят със следния текст:
 „1. Заявлението за одобрение на промените в спецификацията на защитено наименование за произход или на защитено географско указание, подадено от заявител по смисъла на член 118д от Регламент (ЕО) No 1234/2007, се подава в съответствие с член 70а, параграф 1 от настоящия регламент.
 2. Заявлението за одобрение на промените в спецификацията на продукта съгласно член 118р, параграф 1 от Регламент (ЕО) No 1234/2007 е допустимо, ако информацията, изисквана съгласно член 118в, параграф 2 от посочения регламент, и надлежно попълненото заявление са били подадени до Комисията.
 3. За целите на прилагането на член 118р, параграф 2, първо изречение от Регламент (ЕО) No 1234/2007 членове 9—18 от настоящия регламент се прилагат mutatis mutandis.“
 8.
 Член 21 се заменя със следния текст:
 „Член 21
 Подаване на искане за отмяна
 1. Искането за отмяна, подадено в съответствие с член 118с от Регламент (ЕО) No 1234/2007, се подава в съответствие с член 70а, параграф 1 от настоящия регламент. Датата на подаване на искането за отмяна до Комисията е датата, на която заявлението е получено от Комисията. Тази дата се оповестява публично.
 2. Комисията потвърждава получаването на искането за отмяна и определя на искането номер на досие.
 Потвърждението включва най-малко следните данни:
 а)
 номер на досието;
 б)
 датата на получаване на искането.
 3. Параграфи 1 и 2 не се прилагат, когато отмяната е по инициатива на Комисията.“
 9.
 В член 22 се добавя следният параграф 5:
 „5. Съобщенията до Комисията, посочени в параграф 3, се подават в съответствие с член 70а, параграф 1.“
 10.
 В член 23, параграф 1 се добавя следната трета алинея:
 „Информацията до Комисията, посочена в първа и втора алинея, се подава в съответствие с член 70а, параграф 1.“
 11.
 В член 28, параграф 1 втората алинея се заменя със следния текст:
 „Искането се подава съгласно член 70а, параграф 1. Датата на подаване на искането за преобразуване до Комисията е датата, на която искането е получено от Комисията.“
 12.
 Член 30 се заменя със следния текст:
 „Член 30
 Заявление за предоставяне на правна закрила
 1. Заявлението за предоставяне на правна закрила на традиционно наименование се подава от компетентните органи на държавите-членки или от тези на третите страни, или от представителните професионални организации в съответствие с член 70а, параграф 1. То се придружава от законодателните разпоредби на държавата-членка или от правилата, приложими към винопроизводителите в третите страни, уреждащи използването на съответното наименование, и от позоваването на тези законодателни разпоредби или на тези правила.
 2. В случай на заявление, подадено от представителна професионална организация, установена в трета страна, заявителят представя на Комисията сведения за представителната професионална организация и нейните членове в съответствие с член 70а, параграф 1. Комисията прави тази информация публична.“
 13.
 Член 33 се заменя със следния текст:
 „Член 33
 Подаване на заявление
 1. Датата